กระทู้ถามที่ ๒๖๔ ร.

สภาผู้แทนราษฎร

๑๗ มกราคม ๒๕๖๓

เรื่อง ขอให้ตรวจสอบการซ่อมแซมและปรับปรุงระบบสาธารณูปโภคของเคหะที่อยู่ในความรับผิดชอบของการเคหะแห่งชาติในพื้นที่เขตคลองเตย กรุงเทพมหานคร

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงการพัฒนาสังคมและความมั่นคงของมนุษย์
ดังต่อไปนี้

ด้วยข้าพเจ้านายภัณฑิต น่วมเจิม สภาชิกสภาผู้แทนราษฎร กรุงเทพมหานคร ได้รับเรื่องร้องเรียนจากประชาชนว่าระบบสาธารณูปโภคของเคหะที่อยู่ในความรับผิดชอบของการเคหะแห่งชาติ ในพื้นที่เขตคลองเตย กรุงเทพมหานคร มีสภาพชำรุดทรุดโทรม จึงได้ทำหนังสือถึงเคหะนครหลวง สาขาบ่อนไก่ เพื่อขอให้ซ่อมแซมไฟทางส่องสว่าง และท่อระบายน้ำภายในอาคารการปรับปรุงระบบระบายน้ำโดยรอบอาคารรวมทั้งสอบถามแนวทางการบริหารจัดการที่จอดรถในพื้นที่ของการท่าเรือแห่งประเทศไทย แต่เนื่องจากเคหะนครหลวง สาขาบ่อนไก่ แจ้งว่าไม่สามารถซ่อมแซมระบบสาธารณูปโภค เพราะขาดแคลนงบประมาณ ด้วยเหตุนี้ จึงขอให้คณะกรรมการสวัสดิการสังคมเชิญการเคหะแห่งชาติมาให้ข้อมูลและรับฟังปัญหาความเดือดร้อนจากประชาชนที่อาศัยอยู่ในเคหะดังกล่าว และที่ประชุมได้ข้อสรุปว่า การเคหะแห่งชาติมีการตั้งงบประมาณเพื่อปรับปรุงซ่อมแซมไว้แล้ว อย่างไรก็ตาม ประชาชนยังคงร้องเรียนว่ายังไม่มีการดำเนินการปรับปรุงซ่อมแซมระบบสาธารณูปโภคให้อยู่ในสภาพดี จึงขอเรียนถามว่า

๑. กระทรวงการพัฒนาสังคมและความมั่นคงของมนุษย์ โดยการเคหะแห่งชาติจะดำเนินการปรับปรุงและซ่อมแซมระบบสาธารณูปโภคของแหล่งเคหะในพื้นที่เขตคลองเตย กรุงเทพมหานครแล้วเสร็จเมื่อใด ขอทราบรายละเอียด

๒. กระทรวงการพัฒนาสังคมและความมั่นคงของมนุษย์ โดยการเคหะแห่งชาติมีแนวทางการบริหารจัดการที่จอดรถในพื้นที่ของการท่าเรือแห่งประเทศไทยหรือไม่ อย่างไร ขอทราบรายละเอียดขอให้ตอบในราชกิจจานุเบกษา

ขอแสดงความนับถืออย่างยิ่ง

ภัณฑิต น่วมเจิม
สมาชิกสภาผู้แทนราษฎร พรรคก้าวไกล
กรุงเทพมหานคร

คำตอบกระทู้ถามที่ ๒๖๔ ร.

ของ นายภัณฑิต น่วมเจิม สมาชิกสภาผู้แทนราษฎร พรรคก้าวไกล กรุงเทพมหานคร เรื่อง ขอให้ตรวจสอบการซ่อมแซมและปรับปรุงระบบสาธารณูปโภคของเคหะ ที่อยู่ในความรับผิดชอบของการเคหะแห่งชาติในพื้นที่เขตคลองเตย กรุงเทพมหานคร

ข้าพเจ้า นายวราวุธ ศิลปาชา รัฐมนตรีว่าการกระทรวงการพัฒนาสังคมและความมั่นคงของมนุษย์ ขอตอบกระทู้ถามของท่านสมาชิกผู้มีเกียรติ ดังนี้

คำถามข้อที่ ๑

กระทรวงการพัฒนาสังคมและความมั่นคงของมนุษย์ โดยการเคหะแห่งชาติ จะดำเนินการปรับปรุงและซ่อมแซมระบบสาธารณูปโภคของแฝลดเคหะในพื้นที่เขตคลองเตย กรุงเทพมหานคร และเสร็จเมื่อใด ขอทราบรายละเอียด

คำตอบ

กระทรวงการพัฒนาสังคมและความมั่นคงของมนุษย์ โดยการเคหะแห่งชาติ ได้ดำเนินการสรุปค่าก่อสร้าง โครงการงานปรับปรุงอาคารเช่าเคหะชุมชนคลองเตย ระยะ ๓ ส่วนที่ ๑ (อาคาร ๑๙ - ๒๒) จำนวนเงิน ๑,๘๐๔,๖๐๐ บาท (หนึ่งล้านแปดแสนสี่พันหกร้อยบาทถ้วน) ระยะเวลาดำเนินงาน ๑๘๐ วัน โดยมีรายละเอียดเนื้องาน ดังนี้

- การปรับปรุงระบบเครื่องสูบน้ำ
- การปรับปรุงท่อเมนเดิมน้ำถังน้ำใต้ดิน
- การปรับปรุงท่อเมนดูดน้ำประปาถังน้ำใต้ดิน
- การติดตั้งชุดควบคุมระบบน้ำฉัตรโนมัส
- การจัดซื้อพร้อมติดตั้งเครื่องสูบน้ำประปา

การเคหะแห่งชาติ ได้ขอจัดสรรงบประมาณ ปี พ.ศ. ๒๕๖๗ ในขณะนี้อยู่ในขั้นตอนกระบวนการขอจัดสรรงบประมาณจากสำนักงบประมาณ จะทราบผลการอนุมัติงบประมาณประมาณเดือนเมษายน ๒๕๖๗ หากได้รับงบประมาณแล้ว การเคหะแห่งชาติต้องจัดหาผู้รับจ้างมาดำเนินการ โดยคาดว่าจะเริ่มดำเนินการภายในเดือนมิถุนายน ๒๕๖๗ และจะแล้วเสร็จประมาณเดือนพฤศจิกายน ๒๕๖�

คำถามข้อที่ ๒

กระทรวงการพัฒนาสังคมและความมั่นคงของมนุษย์ โดยการเคหะแห่งชาติ มีแนวทางการบริหารจัดการที่จอดรถในพื้นที่ของการทำเรือแห่งประเทศไทยหรือไม่ อย่างไร จากทราบรายละเอียด

คำตอบ

กระทรวงการพัฒนาสังคมและความมั่นคงของมนุษย์ โดยการเคหะแห่งชาติ จะนำเรียนว่าเนื่องจากการเป็นโครงการสำหรับผู้มีรายได้น้อย ก่อนสร้างมาตั้งแต่ปี พ.ศ. ๒๕๔๓ การออกแบบโครงการในขณะนี้ มายังไม่มีการจัดทำแผนโครงการเพื่อรองรับพื้นที่สำหรับจอดรถยนต์

แต่เนื่องจากปัจจุบันรถยนต์มีความสำคัญในการประกอบอาชีพ อีกทั้งบริเวณพื้นที่โดยรอบเป็นชุมชนแออัด และการสัญจรเป็นถนนสาธารณะในพื้นที่การทำเรือ ทำให้ไม่สามารถควบคุมการเข้า - ออก ของรถยนต์ ที่เข้ามาจอดในโครงการได้ และเพื่อเป็นการแก้ไขปัญหาดังกล่าว คณะกรรมการชุมชนไดดำเนินการ จัดระเบียบที่จอดรถภายในโครงการแล้ว แต่ไม่สามารถแก้ไขปัญหาดังกล่าวได้ทั้งหมด หากแต่ในครั้งถัดไป มีการจัดทำโครงการที่จะเกิดขึ้นใหม่ การเคาะแห่งชาติได้วางผังที่จอดรถให้เป็นไปตามกฎกระทรวง ฉบับที่ ๗ (พ.ศ. ๒๕๑๗) ออกความตามในพระราชบัญญัติควบคุมการก่อสร้างอาคาร พุทธศักราช ๒๔๗๙